Държавен вестник, бр. 11, 2012 г., стр. 7

БРОЙ  11	
Д Ъ Р Ж А В Е Н  В Е С Т Н И К 	
СТР.  7  
6. условията и редът за маркиране на 
определените за сеч дървета, когато това се 
изисква съгласно наредбата по чл. 101, ал. 3 от 
Закона за горите (ЗГ), както и на дървесината 
преди нейното транспортиране;
7. условията и редът за откриване и закри­
ване на контролни горски пунктове.
Г л а в а  в т о р а
УСЛОВИЯ, РЕД И ОРГАНИЗАЦИЯ НА ДЕЙ­
НОСТИТЕ ПО КОНТРОЛ И ОПАЗВАНЕ НА 
ГОРСКИТЕ ТЕРИТОРИИ
Раздел І
Контрол
Чл. 2. При изпълнение на служебните 
си задължения по контрол служителите на 
Изпълнителна агенция по горите (ИАГ) и 
нейните структури:
1. предотвратяват закононарушения, касае­
щи горските територии, горските и дивечовите 
ресурси, както и рибните ресурси в обектите 
за любителски риболов, чрез спиране на неза­
конните дейности, даване на разпореждания 
и предписания;
2. при констатиране на административни 
нарушения, свързани с горските територии, 
горските и дивечовите ресурси и рибните 
ресурси в обектите за любителски риболов, 
съставят констативни протоколи и актове за 
установяването им;
3. при констатиране на нарушения, съ­
държащи данни за престъпления, свързани с 
горските територии, горските и дивечовите 
ресурси и рибните ресурси в обектите за 
любителски риболов, съставят констативни 
протоколи и уведомяват незабавно органите 
на досъдебното производство;
4. дават предписания за отстраняване 
на пропуски при изпълнение на лесовъдски 
дейности и дейности по опазване на горските 
територии.
Чл. 3. Контролът се осъществява от слу­
жители на ИАГ и на нейните структури, 
които заемат длъжности, за които се изисква 
лесовъдско образование, както и от служите­
ли, определени със заповед по чл. 197 ЗГ на 
изпълнителния директор на ИАГ. 
Чл. 4. (1) Служебните карти на служителите 
в ИАГ и на директорите на нейните структури 
се издават по служебен ред в срок до 30 дни 
от тяхното назначаване.
(2) Служебните карти на служителите в 
структурите на ИАГ се издават в срок до 30 
дни от възникване на служебното/трудовото 
правоотношение въз основа на заявление до 
изпълнителния директор на ИАГ, подадено 
от съответния работодател или орган по на­
значаване.
(3) При кражба, увреждане или загубване на 
служебна карта лицето, на което е издадена, 
уведомява в 24-часов срок своя работодател 
или органа по назначаване, а в случаите по 
ал. 2 – и ИАГ.
(4) Служителите в ИАГ и нейните струк­
тури връщат служебните си карти в деня на 
получаване на заповедта за прекратяване на 
трудовото/служебното правоотношение.
(5) Обезсилването на издадените служебни 
карти се извършва със заповед на изпълни­
телния директор на ИАГ.
(6) Изпълнителната агенция по горите 
поддържа списък на издадените и обезсилени 
служебни карти. Списъкът се публикува на 
интернет страницата на ИАГ.
Чл. 5. (1) Със заповед на изпълнителния 
директор на ИАГ или на ръководителите на 
нейните структури част от състава на горските 
инспектори се организира в екипи.
(2) Числеността на екипа се определя със 
заповедта по ал. 1 и е съобразена с поставе­
ните задачи, но не може да бъде по-малка от 
двама горски инспектори.
(3) Със заповедта по ал. 1 се определя 
отговорникът на екипа или на контролния 
горски пункт, начинът на планиране и отчи­
тане на дейността.
(4) При изпълнение на служебните си 
задължения горските инспектори носят със 
себе си бланки на актове за установяване на 
административни нарушения, констативни 
протоколи и разписки за отговорно пазене.
(5) Отговорникът на екипа води ежедневно 
дневник, в който отбелязва най-малко след­
ната информация:
1. дата, състав на екипа и начало на ра­
ботния процес;
2. обекти, лица, превозни средства и до­
кументи, които са проверени;
3. серийни номера на съставени конста­
тивни протоколи, актове за установяване на 
административно нарушение и др.;
4. данни за задържани лица и автомобили, 
използвани помощни средства, физическа сила 
и специален режим на движение на превозно 
средство;
5. край на работния процес.
(6) Отговорникът на екипа или на посто­
янния контролен горски пункт ежемесечно 
представя на прекия си ръководител доклад 
за дейността на екипа или пункта и сведение 
за резултатите от дейността.
(7) Ръководителите на лицата по ал. 6 пред­
ставят пред изпълнителния директор на ИАГ 
или пред съответния ръководител на нейните 
структури до 5-о число на следващия месец 
сведение по образец и доклад за резултатите 
от дейността на екипите през изтеклия месец.
(8) Специализираните териториални звена 
на ИАГ представят до 5-о число на следващия 
месец сведение за резултатите от тяхната 
контролна дейност в съответната регионална 
дирекция по горите (РДГ) по териториален 
принцип.